LidanRubinov/Halacha-QA huggingface dataset:
שאלה: הנחות בכרטיס חבר לאדם אחר : 1) לפני כמה זמן הלכנו מספר חברים לשחק ביליארד באחת מההרשתות המוכרות. לאחד החברים היה כרטיס חבר של אחיו. הכרטיס הקנה לנו הנחה בעת הת מן הסתם, כמו על כל כרטיס, היה כתוב לפי מיטב זכרוני: הכרטיס הינו אישי וכו. האם היה בכך איזה גזל כי הרי מדובר באחים (הוא הקנה הנחה לכולם)? בנוסף, נכנסתי לאתר של אותו מקום והיה רשום שחברות ב"מועדון חברים" לא כרוך בת אבל הוא מקנה הנחות, הגרלות וכו. הדבר היחיד שנראה לי כבעייתי הוא שככל שיותר משתמשים בכרטיס אחרי כמה שימושים הכרטיס עובר שידרוג ובכך מקבלים כרטיס שמזכה בהנחה גדולה יותר וגם זכאות להשתתף בהגרלות. האם לפי הנאמר לעיל יש בכך איזה שהוא צד של גזל? וגם כשהעברנו את הכרטיס לא ביקשו ממנו תעודה מזהה וכו', אז אולי לא ממש אכפת להם? אם כן, מה יש לעשות? מצ"ב לינק של אותו חברה (צנוע לחלוטין) 2) אם הלכנו כמה חברים לאיזה מקום ועשו לנו הנחה בגלל היותנו חיילים - מחיר קבוצתי אבל לא כולם היו חיילים, חלק היו "רק" במכינה וכו. המוכר ביקש תעודות חוגר ולמי שהיה הביאו לו והוא בכל זאת הביא לנו הנחה, יש בכך משהו? ואם כן, האם אני שהייתי חייל בכל אחת מהפעמים עליי לשלם משהו או שבגלל שאני חייל ההנחה תופסת עליי? כי היו פעמים שעשו הנחה רק למי שהיה חייל ופעם אחת או שתיים עשו מחיר חיילים קבוצתי כנזכר למעלה.
תשובה: 1. שוחחתי עם המנהל של סניף לינקולן בתל אביב והוא אמר לי שאין בעיה וזה ר מבחינתו להעביר את הכרטיס מאח לאח בצורה שבה תיארת. לכן, מבחינת דיני ממונות אין כאן בעיה של גזל. אולם יש להעיר, שמשחק הביליארד בתור בילוי תרבותי אינו מן הדרכים הממולצות. 2. נראה שאינך צריך לשלם, מפני שאם בעל המקום היה רוצה היה יכול להתעקש לבדוק חוגרים ולתת הנחה רק למי שמציג חוגר, כמו שבאמת נהג בפעמים אחרות. יש לו סמכות לשיקול דעת בעניין לוותר או להתעקש, לכן אין כאן גזל שהרי הכל נעשה מידיעה. הרב ניר אביב
שאלה: מלפפון חמוץ חלבי: 1.חתכתי מלפפון חמוץ בסכין חלבית ושמתי בקופסת פלסטיק למשך זמן קצר. האם הקופסא הפכה חלבית, והאם אפשר להכשיר אותה (היא בדר"כ לשימוש פרווה)? 2. עף על סיר בשרי, על חלקו החיצוני טיפות מתבשיל חלבי, לא הכשרתי והכנתי בו אוכל. לפי מה שאני מבינה, הייתי צריכה להגעיל אותו. האם גם את הצלחות והסכו"ם שאכלנו איתם צריך להגעיל?
תשובה: 1. הקופסא אינה הופכת לחלבית. 2. צריך להגעיל את הסיר בלבד.
שאלה: איך אפשר להאמין במצב היום?: אני בחור בשיעור ה וממש קשה לי עם האמונה. אני נחשב בחור רציני, למדתי ספרים רבים שמעתי שיעורי אמונה מהיסודי ודווקא בגלל זה אני מרגיש בעיה. על כל דבר יש מחלוקת!!! למה שאני אסמוך על הכוזרי כשיש את הרמב"ם שחולק עליו? למה שאאמין לחסידות שיש בחירה חופשית רק ביחס אלינו כשיש כאלה שמסבירים שיש בחירה מוחלטת. על כל דבר יש אנשים גאונים שחלקו עליו. אז איך אוכל להכריע? איך אוכל לומר על מישהו שהוא צודק ולהאמין במה שאמר? אם כל הזמן אומרים לי ללכת לפי הרב קוק למרות שרבים חלקו עליו למה שלא אומר שכמו שכולם יכלו לטעות בציונות אז אולי כולם פלוס הרב קוק טועים בכלל בנושא אמיתות היהדות? אם כל הדור וגדולי הדור טועים בשיטת הלימוד כמו שאומר המהרל מפראג למה שלא אומר שכולם פלוס המהרל טעו ביחס לאמונה. פעם השתכנתי משיעורים של הרב אמנון יצחק ושיטות כמו הדילוגים בתורה וכאלה עד ששמעתי את הרב אבינר ועוד שמדברים נגד השיטות הנ"ל ואז השתכנתי ממנו עד ששמעתי את הרב שרקי שבהרבה דברים חולק עליו. אבל מתישהו התחלתי לחשוב אז למה שלא אאמין לנוצרים אפיקורסים בודהיסטים? הרי אף פעם לא באמת שמעתי אותם, רק דרך ספרים יהודיים. הרי על כל תשובה והסבר באמונה יש אפילו רבנים בתוך היהדות שיחלקו ויביאו הסבר אחר. אז שום דבר לא מוסכם, אין הוכחה אחת ליהדות שאין עליה חולק אפילו מתוך היהודת עצמה. אז למה שאני לא אלך לנסות דתות אחרות? איך אפשר לצוות על יהודי לעמוד בנסיונות ולהאמין כשאין לו שום דבר יציב ביד. אני ממש מבקש אם אפשר לענות באריכות בלי להשאיר חורים ובעיות.
תשובה: אדרבא דוקא המחלוקות בין החכמים מחזקות את האמונה. כי מהם אנו רואים שכל אחד מהחכמים בוחן את הדברים ואינו מקבל דעת אחרים בעינים עצומות. כל המחלוקות הם על פרטים. כולם מסכימים ביסודות האמונה. הנה יש מחלוקת בהלכות ק"ש עד כמה לקרוא ועד היכן הכוונה והאם מהתורה או מדרבנן אך כל החולקים מסכימים שיש מצות ק"ש. וכן בכל מצוה. אם כן ההסכמה הכללית והמחלוקות בפרטים דווקא מוכיחה את אמיתות התורה והאמונה.
שאלה: נשיקות בין גברים בבית הכנסת: בבית הכנסת שלנו בו מתפללים בנוסח ספרד (מסדור רינת ישראל) החל בשבתות ובחגים, בחודשים האחרונים, להשתרש מנהג שבו מתפללים מנשקים על הלחיים איש את רעהו, הן בבואם והן בצאתם מבית הכנסת וגם כאשר יורדים מהבימה לאחר עליה לתורה. מה דעת ההלכה בנושא זה?
תשובה: לא ראוי להתנשק בביכנ"ס.
שאלה: לברך על עוד פרי: מה עושים אם אני אוכלת תפוח וברכתי עליו ואחר כך גמרתי אותו ואני רוצה עוד פרי, האם אני צריכה לברך גם עליו כי אני לא התכוונתי על התפוח לצאת ידי חובה על עוד משהו, מה עושים?
תשובה: אם בזמן הברכה לא התכוונת רק על התפוח הזה בדווקא אלא באופן סתמי על התפוח, הרי שהתכוונת גם על כל שאר הפרות שתאכלי ואינך צריכה לברך שוב.
שאלה: נראה ובלתי נראה: למה השם בלתי נראה?
תשובה: : ילד צדיק. אתה שואל שאלה גדולה וטובה. אבל תשים לב. תסתכל על השמים ותראה כמה שהם גדולים ואין סופיים. כל דבר שהוא קשור לחומר ולחושים הוא מוגבל. אתה בעניים שלך יכול להסתכל רק מאות קילומטרים. אבל הבריאה היא הרבה יותר גדולה. מכיון שהקב"ה הוא מקור כל החיים הוא לא מוגבל לענים רואות לעניים כמו העניים שלנו. אבל יש לקב"ה יכולות לראות בלי עניים הרבה יותר מכל מה שאנו רואים. אם אנו לא יכולים לראות את כל מה שיש בעולם בודאי שלא נוכל לראות את הקב"ה שהוא הרבה יותר כולל וגדול מכל מה שנברא.
שאלה: סימני עורלה ברימון: איך אפשר לדעת בעץ רימון אם הוא עורלה או לא עורלה? אני לא זוכר מתי הוא נשתל.
תשובה: כל אגרונום יכול לברר לפחות באופן חלקי על גיל העץ (לפי רוחב הגזע). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: משאבת מים חשמלית בשבת: עברנו לגור בבית פרטי בקומת קרקע (מרתף). בחוץ יש לנו משאבה שעובדת על החשמל. כשאנחנו פותחים בבית מים, אז קודם הם מצטברים במין באר בחוץ וכשזה מתמלא אז המשאבה מתחילה לעבוד ולוקחת את המים למעלה כדי שלא יהיה סתימה. האם צריך לנתק אותה בשבת?
תשובה: לא נראה לי שצריך להחמיר בזה.
שאלה: ברכה אחרונה על יין ההבדלה: האם יש לברך ברכה אחרונה על היין שהבדלנו עליו, ואם לא, מדוע?
תשובה: לכתחילה יש לשתות רביעית יין, ואז יש לברך ברכה אחרונה. אולם אם שתה "מלוא לוגמיו" יצא ידי חובה אבל לא יברך משום ספק ברכות. (שולחן ערוך אורח חיים סימן רצו, ג ומשנה ברורה כג. וסימן קצ, ג)
שאלה: כמות מינימלית לברכה: האם יש כמות מזון מינימלית שעליה אין מברכים או שיש לברך על כל כמות שהיא, ואף המגוחכת ביותר (דוגמא- גרגר אורז, גרגר מס גרגרים של סומסום)? אם כן, מהי אותה כמות מינימלית?
תשובה: אין כמות מינימלית. מברכים ברכה ראשונה על כלשהו. הרב יאיר וסרטיל
שאלה: ספק ברכה מעין שלוש: אם אכלתי, למשל, ענבים וספק מזונות (כגון: גרנולה), האם לברך ברכה אחרונה על העץ ועל המחיה או רק על העץ?
תשובה: על גרנולה לא מברכים על המחיה, אא"כ אוכלם בתוך עוגה או דייסה. אולם על גרגירים של גרנולה או חיטה מברכים האדמה ולאחר מכן בורא נפשות.
שאלה: ברכה כתובה לאישה: רצינו לעשות לאמא שלי ספר ברכות ליום הולדתה השבעים. רציתי לשאול, האם מותר לגברים שעבדו איתה בעבר לכתוב לה ברכה על מנת שתכנס לספר?
תשובה: אם לא יכללו ביטויי ידידות אישיים - מותר.
שאלה: ילד המרביץ בשביל ליצור קשר: בננו בן השנתיים לא מפסיק להרביץ, אם זה במעון לילדים ואם זה בבית, לנו ההורים. הוא ילד יחיד והוא, חשוב לציין, כי כל פעם לאחר שמכה הוא בא ועושה טובה מבקש סליחה ונותן נשיקה ובכל זאת מיד אח"כ ממשיך להכות. אנחנו מסבירים לו שזה לא נעים ושזה כואב ואסור. ניסינו להתעלם ולעודד התנהגות טובה אך כלום לא ממש עוזר. הוא כבר יודע ומבין שזה לא טוב ושאסור להרביץ ובכל זאת ממשיך סתם וללא שום סיבה. אנחנו מרגישים שהוא מנסה ליצור קשר עם ילדים בני גילו וקטנים ממנו על ידי הרבצות ולעומת זאת עם ילדים הגדולים ממנו הוא לא מתעסק. נשמח להכוונה בעניין.
תשובה: מה שאתם עושים זה מצויין. אולי כדאי להוסיף הצבת גבולות בצורה חדה יותר. אם אתם לא תקבלו את זה שהוא מרביץ הוא יקלוט זאת ממכם. הרבצות צריכות להיות מחוץ לתחום. הוא צריך על כל הרבה לקבל נזיפה בצורה של בידוד לחמש דקות במיטה שלו או בחדר אחר.
שאלה: לאכול בשר עם מעדן סויה: בתי הקטנה בעיתית עם אוכל, והיא אוכלת מעדנים ומאכלים מרקמים בלבד. לפעמים כדי לשדל אותה לאכול אנו משלבים מעדן ממותק במאכל שהיא לא כ"כ אוהבת. כדי לספק עבורה גם מאכלים מן החי, האם אוכל לקחת מעדני פרווה (כמו סויה "אלפרו") ולשלב עם רסק של מאכל בשרי או שיש כאן בעיה של איסור מראית עין? אני מקווה ששאלתי הובנה, ואני מתנצלת על האריכות. לתשובתכם אודה!
תשובה: אם שקית המעדן תימצא על השולחן אין מראית העין.
שאלה: לשתות לפני קידוש בהריון: האם לאשה בהריון שצמאה מותר לשתות מים לפני קידוש?
תשובה: הדרך הפשוטה היא שהיא תעשה קידוש בעצמה על שני כוסות מיץ ענבים. האחד לשם קדוש והשני במקום סעודה. וכך גם תשתה לרוויה משקה בריא.
שאלה: לעבוד כטוענת רבנית: ראיתי תשובה של הרב בעניין עבודה כטוענת רבנית. אני מאוד מתעניינת בתחום, ורוצה לדעת האם יש מציאות של טוענת רבנית כשרה עפ"י ההלכה ואולי יש צד שדווקא חשוב שיהיו טוענות רבניות יראות שמיים המכוונות את כל צעדיהן עפ"י ההלכה והתייעצות עם רבנים ודיינים יראי שמיים (לי אישית יש קשר משפחתי קרוב לאחד הדיינים בבית דין רבני). ולמעשה, אשמח לדעת האם הרב ממליץ ללמוד ולעסוק בתחום?
תשובה: קשה מאד לעבוד כטוענת רבנית על דרכה של תורה. כדאי להעדיף מקצוע אחר.
שאלה: צידת מקק בשבת: שאלנו את הרב: היה מקק גדול בשבת בביתנו והוא גרם צער אמיתי לאשתי ולי (אני אסטניסט). האם היה מותר לי לצוד אותו (להפוך עליו דלי) בגלל תרי דרבנן במקום צער בשבת וביטול קצת עונג שבת? האם יש נפק"מ אם המקק היה גוסס? והרב ענה: יכול להפוך עליו כלי. ורצינו בבקשה רק לוודא - האם פסיקת הרב היא רק לגבי מקק גוסס, או גם לגבי מקק חי רגיל?
תשובה: גם מקק חי.
שאלה: דברי קודש בהפרש טפח: אני מרבה לקרוא דברי קודש, כגון: ספרים ועלוני פרשת שבוע (אלה שאין להם תו ירוק וטעונים גניזה) גם בשכיבה על מיטתי. נסיתי הרבה דרכים להסתדר עם הבעיה שאסור להניח את דברי הקודש על המיטה עצמה בזמן שכיבתי, כגון: הנחת הדברים על הכרית (הגבוהה בכטפח מן המיטה עצמה), הנחת הדברים על שרפרף לצד המיטה וכו. רציתי לשאול אם הפתרון הטוב ביותר שמצאתי הוא מותר - לקרוא על מיטה עם שני מזרונים: אני שוכב על המזרון העליון והמזרון התחתון בולט החוצה בצד של ראשי כך שאני מניח את הדברים על המזרון התחתון, בין סוף המזרון העליון לסוף התחתון. במצב זה לא דברי הקודש גבוהים בטפח מן המיטה אלא אני ומיטתי גבוהים בטפח מן המזרון עם דברי הקודש. האם זה ר?
תשובה: זה ר.
שאלה: לעלות לקבר כל ראש חודש: 1. יש לי ידיד שאבא שלו נפטר לפני 3 שנים בערך. מאז הוא עולה לבית העלמין כל חודש, בראש חודש. האם מותר לעלות כל חודש בראש חודש או רק בתאריך שלו? 2. כשאישה היא נידה והיא לא נשואה, מותר לה ללכת יד ביד עם החבר שלה?
תשובה: 1. מצד הלכה מותר לעלות בראש חודש לבית קברות ויש נוהגים להימנע. אולם כהדרכה כללית עדיף לעלות רק ביום הזיכרון, ואם יש צורך, בעוד מספר ימים מועט ולא בכל חודש. 2. אסור לאישה ללכת יד ביד עם חבר שלה בשום מצב. עצם הנגיעה אסורה. גם לזוג נשוי לא ראוי ללכת כך ברחוב, שאין להראות חיבה יתירה ברחוב אלא רק כשהזוג נמצא בפני עצמו.
שאלה: הפרשת חלה עם ברכה בטעות: 1. לגבי הפרשת חלה עם ברכה בבצק גחנון. הבנתי שאני צריכה להפריש ללא ברכה. מה התיקון שלי שהפרשתי עם ברכה בערך בשנתיים האחרונות? אני חוזרת בתשובה ולא יודעת את כל ההלכות. האם יש מחילה על ברכה לבטלה? כנ"ל לגבי ברכה שהחיינו על ענבים, ששכחתי שברכתי ושוב ברכתי שהחיינו? 2. דוד של מו"ר אבי נפטר ונקבר בבוקר של ערב שבועות. לא הותיר בנים והחתנים לא שומרים תורה ומצוות. מו"ר אבי רצה להגיד קדיש לאורך השנה אך גם מו"ר אבי לא שומר תורה ומצוות. הצעתי שבעלי שהוא יתום מאב ואם יאמר קדיש ואף שאלנו את המשפחה שהסכימה לנושא. מתי בעלי צריך לאמר אשכבה לעילוי נשמת הנפטר במשך 12 החודשים?
תשובה: 1. התיקון הנכון הוא להשתדל להיזהר מכאן ולהבא ולהזהיר את הטועים שינהגו כהלכה, וכל זאת עם הצער על מה שנעשה יכפר כפרה שלימה. 2. אם אפשר לפחות פעם ביום, ואם קשה לפחות מדי שבת וחג שאז יש עליה לנשמות. דרך אגב כדאי לעודד את האבא לומר קדיש אפילו שאינו שומר תורה, כי מצוה זאת תגן בעדו ותוסיף לו זכויות.
שאלה: שקר כאקט התחמקות מאדם שאינו רצוי: במסגרת עבודתי הייתי בקשר עם לקוחה שהכרתי דרך קרובת משפחה. אותה לקוחה נקשרה אלי מאוד ומאז השירות שנתתי לה מתקשרת אלי בכל יום. אני לא מעוניינת ליצור עימה קשרי חברות, ובכל אופן, גם עם החברה הכי טובה שלי אני לא מדברת כ"כ הרבה (לעתים פעם בכמה שבועות). אני לא מסוגלת לומר לה את האמת בפרצוף, ומחפשת דרכים להתחמק ממנה. האם מותר לי לא לענות לרוב הטלפונים שלה, ולשאלה מדוע אני לא חוזרת אליה לענות ששכחתי או תירוץ אחר, שאינו אמת?
תשובה: : מותר לשנות מפני ה זה כולל את המקרה שאת שואלת.
שאלה: האם מותר לאכול גבינה עם עובש: האם עובש ירוק-לבן המתפתח על גבינה צהובה במקרר, מותר למאכל מצד הכשרות? עם העובש
תשובה: מותר לאכול.
שאלה: הנחה של מועדון הטבות: אני מורה ולקראת סוף השנה קניתי מתנה עבור תלמידותי. שילמתי את מלוא הסכום והגשתי לבית הספר את הקבלה על מנת לקבל החזר. לאחר מעשה ראיתי, שכיוון שאני שייכת למועדון הטבות בכרטיס אשראי, קבלתי 10 הנחה על קניה זו בסיכום החודשי של כרטיס האשראי. האם אני מקבלת את ההנחה כי זה הגיע לי בגלל המועדון ההטבות אליו אני שייכת או אני צריכה לדווח על כך לבי"ס ולתת להם את 29 הש"ח? יש לציין שאני השקעתי הרבה זמן וטלפונים בביצוע הזמנה זו וזה גזל ממני זמן וכסף.
תשובה: שליח הקונה לבעל הבית וקיבל מתנה, שהמוכר או גוף אחר הנותן, מייעד אותה לשליח, השליח זכה במתנה זו לעצמו. ובמקרה שלך, הואיל וההטבה מחברת האשראי מיועדת לבעל הכרטיס אין את צריכה להחזיר את ההפרש לבית הספר. מקור הדין: רמ"א בשו"ע חו"מ סימן קפג סעיף ו (המפרשים על השו"ע אומרים שדעה זו נתונה במחלוקת רש"י תוס' כתובות צח:  אך במקרה זה שהשליחה קבלה את ההחזר מהאשראי ולא מהמוכר עצמו אולי גם תוס' יודו שהכל לשליח.) הרב משה מאיר אבינר
שאלה: עומקה של טומאת התהום: כשהמשנה בטהרות פוסקת שטומאה יורדת לתהום, לאיזו עומק מדובר? האם כוונת המשנה שעוצרת במרכז כדור הארץ או האם בכלל עובר לצד השני של כדור הארץ? ואם כן, כל העולם בספק טומאת מת - אפילו מקום המקדש.
תשובה: א. מצדו השני של ביהמ"ק ישנו אוקיינוס. ב. אם לא מכירים את קבר התהום הוא אינו מטמא.
שאלה: כיבוי נר בשבת: ביצה כב. - "הנותן שמן בנר חייב משום מבעיר והמסתפק ממנו חייב משום מכבה". מחלוקת תוספות (הואיל דבאותה שעה שהוא מסתפק ממנה מכבה קצת ומכסה אורו דלא יכול לאנהורי כולי האי כי איכא שמן מועט בנר ולכך נראה ככבוי ) ורא"ש. האם יש מחלוקת במציאות - האם הנר אכן נחלש פיזית כשמדליקים ממנו? (ע רש"י במדבר יא:יז - שמתי עליהם. למה משה דומה באותה שעה לנר שמונח על גבי מנורה והכל מדליקין הימנו ואין אורו חסר כלום) זה דאורייתא או דרבנן?
תשובה: המחלוקת בביצה היא לגבי הסתפקות מהשמן, ואילו הדוגמא שהבאת מרש"י בספר במדבר מדובר שמסתפקים מהלהבה עצמה. עיין בפני יהושע בהסבר המחלוקת בין התוספות לרא"ש.
שאלה: אונאה בנסיעה במונית: בהזמנת מונית בין עירונית נקב הסדרן מחיר נמוך מהמחיר הריאלי. ברור שהדבר נבע מטעות באומדן המרחק. השאלות: 1. האם הנוסע צריך להעמיד אותו על טעותו (השבת אבידה)? 2. האם לאחר מעשה יש כאן אונאה (נתאנה מוכר, מדובר ביותר משתות)? 3. האם האחריות על הנוסע או על הסדרן? 4. לאחר הנסיעה ביקש הנהג תוספת והסתפק ב-20 ש"ח שהם בערך 3 1 מההפרש. האם אפשר להסתפק בכך או שהסתפק בזאת כי לא חשב שישיג יותר?
תשובה: 1. אני חושב שכן. 2. לא מדובר פה בהונאה מצד הנוסע אלא טעות של הנהג ולכן חלה מצוות השבת אבידה. 3. הנוסע צריך לשלם כי הנהג לא מחל. 4. ניתן להסתפק בכך.
שאלה: קיצור רצועות התפילין: בעזרת מה מותר לקצר את רצועות התפילין?
תשובה: עם סכין.
שאלה: משיח לא מגיע: משיח לא מגיע מה לעשות?
תשובה: : ילד צדיק משיח לאט לאט מגיע. נכון שעדיין יש לנו דרך אבל אנחנו בכיוון הנכון. עלינו להיות אנשים טובים וצדיקים וכמו שכתוב שציון במשפט תפדה ושביה בצדקה. הכוונה לאו דווקא בצדקה של כסף אלא בעשיית משפט וצדק. במשפחה להיות ילד שמאיר פנים לכל בני המשפחה. מתחלק בצורה הוגנת במטלות שיש בעבודות הבית. לדאוג שהחברה תתייחס יפה לכל החברים שבה. אם יש ילד שצוחקים עליו לצאת להגנתו. להיות רודף צדק ואמת. מעבר לכך ודאי שלימוד תורה ותפלה מקרבים את הגאולה. בתפלה במיוחד לענות על קדיש בכוונה.
שאלה: כלי בשרי שהוכנס בו גבינה צהובה: יש לי כלי פלסטיק ששימש לאיחסון בשר קר במקרר פריזר. בטעות הוכנס בו גבינה צהובה קרה עם סלט ירקות וחמוצים. האם לזרוק את הכלי?
תשובה: לא, אפשר לשטוף את הכלי ודי בכך, כיון שדבר קר אינו מבליע ואינו אוסר את הכלי.
שאלה: יש הבדל בין טיגון עמוק לטיגון רגיל: הרב ליאור כתב שצריך להגעיל כלי חלבי שטוגנו בו שניצלים. האם דברי הרב הם על טיגון עמוק או על טיגון רגיל?
תשובה: אין זה משנה באיזו צורת טיגון. כיון שהטיגון הוא על האש הרי שמידת החום במחבת היא לפחות כשיעור 'יד סולדת בו', ובאופן זה נבלע במחבת מהשניצל וממילא היא טריפה, ויש להגעילה.
שאלה: המקור להמתנה בין בשר וחלב: מה המקור של הרמב"ם ושל מרן להמתנה בין בשר וחלב, הרי בגמרא מוזכר שאסור רק לאוכלם ביחד על אותו שולחן?
תשובה: המקור הוא במסכת חולין קה ע"א שם משמע שיש להמתין מסעודה לסעודה. יש בכך כמה שיטות ראשונים, ולשיטת הרמב"ם הכוונה היא לשיעור זמן שרגיל להיות בין סעודה לסעודה, כלומר 6 שעות.
שאלה: שמירת חפץ זמן רב: לפני כחודש הגיע אלי שק שינה לשמירה של חניכה מהסניף. הודעתי למדריכה שלה כמה פעמים שיבואו לקחת ולא באו. אמרתי שאם תוך כ24 שעות לא יבואו זה יזרק. האם אפשר לזרוק?
תשובה: א) הואיל ומבחנתך קבלת אחריות לזמן קצר, אתה יכול להודיע לחניכה (ואם אינה בת 12 להורים שלה) שאינך רוצה להמשיך לשמור והינך מסיר את אחריות השמירה מעליך ואז אם יגנב או ינזק אינך חייב באחריות כשומר. (רמ"א חו"מ סימן עד' סעיף ג' ש"ך שם ס"ק טו'). אך לזרוק ודאי א"א שבזה אתה מזיק בידיים (הודעה למדריכה אינה מספקת אתה שומר עבור החניכה ולא עבור המדריכה). ב) יש מקומות שהתירו בתנאים מסויימים לזרוק דברים שהוכנסו לרשותו של אדם ללא הסכמתו או בהטעיה (שו"ע חו"מ סימן שיט'), אך במקרה שלך זה ודאי לא שייך. ג) כתב הרמב"ם (פרק ז' מהלכות שאלה ופיקדון הלכה יב') שיש מי שהורה שאם המפקיד יצא לחו"ל וא"א להשיגו וגם הניפקד רוצה לצאת לחו"ל הניפקד יכול להסיר אחריות ע"י שמעביר את הפיקדון לבי"ד שימנו שומר והרמב"ם כתב להצדיק דין זה, שאין אוסרין במאסר את זה מפני פיקדון של זה ומשמע ברמב"ם אף לאחר שעבר הזמן שהתחייב לשמור אינו יכול להפסיק שמירתו אלא משום שרוצה לצאת לחו"ל וגם אז דווקא ע"י מסירה לבי"ד וא"כ מי שאינו יוצא לחו"ל אינו יכול אפילו למסור לבי"ד וודאי שאינו רשאי לזרוק. סיכום: עד שתודיע לחניכה  הוריה יש לך אחריות שמירה. לאחר שתודיע שהינך מסיר אחריות אינך חייב בשמירה אך אסור להזיק ואם לא יבואו לקחת כדאי להגיע להסכמה כגון להעביר לחברה אחרת (ובהסכמה אפשר כמובן גם לזרוק). בד"כ הדבר יפתר בהסכמה, אך אם משום מה לא ימצא פתרון נראה שהינך צריך להשאיר את השק"ש אצלך או לטרוח בעצמך להשיבו. (וכמובן שהתנהגות החניכה   הוריה במקרה כזה אינה תקינה) הרב משה לין
שאלה: לדבר עם החבר של אחותי: רציתי להתייעץ איתך בנושא מסויים שמציק לי ואיני יודעת מה לעשות. אציג בפני הרב את הבעיה: לאחותי יש חבר. לפני שהתחזקתי יותר בנושא של צניעות (לדבר עם בנים) הייתי מדברת איתו חופשי, כי חשבתי שמותר לדבר כי הוא חלק מהמשפחה אבל לאחר בירורים ולמידה הבנתי כי אסור לי לדבר איתו מטעמי צניעות. איני מדברת איתו פרט לאמירת (שלפעמים נאמר), ולפי עניות דעתי החבר של אחותי נפגע מזה כי איך שהמצב היה לפני ואיך שהמצב כיום הוא שמיים וארץ בגלל ההלכה. הוא יודע שהתחזקתי מאוד אבל איני יודעת אם הוא יודע מדוע כבר הפסקנו לדבר. לכן שאלתי היא, האם עלי לשוחח כך עם אחותי ולהסביר לה את העניין ושתעביר לו את הדברים מה הרב מציע לעשות? כי אני מרגישה שנכון שעלינו לקיים את ההלכה אך להשתדל לפעול בחכמה בלי לפגוע באחר. לכן אבקש מהרב לתת לי עצה מה עלי לעשות, גם לזכות לקיים את ההלכה בלי לפגוע בסובבים אשר לפי עניות דעתי לא מבינים מדוע לפעמים בנ"א נוהג בצורה כזאת. אציין שהוא בן אדם דתי מאוד אבל אולי בעניין הזה אולי לא יודע שכך צריך לנהוג. עם בנות אחרות הוא לא מדבר בכלל, אציין זאת לשבחו. אבל מבירור ומשיחותינו פעם הוא רואה אותנו בתור אחיות ולכן הוא מדבר איתנו ולכן אני דנה אותו לכף זכות כי ההלכה אינה מציגה את הדברים בצורה הזאת. לכן אבקש מכבוד הרב עצה ודרך נכונה כיצד לפעול.
תשובה: את נתת לעצמך את העצה הנכונה. להסביר לו באופן ישיר או דרך אחותך את הסיבה לכך שאת ממעטת לדבר עימו. יש להאיר שאין איסור לדבר מעט. כל האיסור לדבר סתם דברים שיש בהם קלות ראש וסתם כיף. דיבורים עניניים שנוגעים להתנהלות נורמאלית בתוך המשפחה לא נאסרו.
שאלה: "מעלין בקודש ואין מורידין": לכבוד הרב וייצן 1. ב"ה אני אשה נשואה ואמא לילדה. לאורך השנים הלכתי עם גרביים. עלו בי התלבטויות ודיונים עם בעלי לגבי החובה הההלכתית בהליכה עם גרביים וההשקפתית-רוחנית לגבי ההחלטה להפסיק ללכת עם גרביים. אני מרגישה על עצמי שהרצון להפסיק ללכת עם גרביים לא מגיע מירידה רוחנית חלילה אלא ממקום של נוחות, מראה וידיעה שיש את דעת המשנה ברורה בעניין. אציין שאני הולכת בדרך כלל עם חצאיות ארוכות (לא עד הרצפה). מה דעת הרב בעניין? ועל הצד שמבחינת ההלכה זה ר, האם יש בעיה של "מעלין בקודש ואין מורידים"? 2. במידה ותשובת הרב תהיה שמותר לי ללכת בלי גרביים, הן מבחינה הלכתית והן רוחנית, האם כשאלך לבית הורי, שאני יודעת שעניין הגרביים מאוד חשוב להם, האם עלי להתחשב וללבוש גרביים? בעלי ואני נשמח לשמוע את השקפתו של הרב דווקא.
תשובה: : מבחינה הלכתית: כשאת הולכת עם חצאית עד כף הרגל  ל"צ עד הריצפה  את יכולה ללכת בלי גרביים למרות שנהגת עד עתה ללכת עם גרביים. אולם אם את הולכת עם חצאית שלשת רבעי כאן מכיון שקיבלת על עצמך את חומרת הפוסקים אוסרים אם את רוצה להפסיק בחומרה זו אתצריכה לעשות התרת נדרים. מבחינה ערכית: יש מידות חסידות רבות שאנו אוהבים ללכת איתם. יש אפשרות ללכת ולעשות מידות חסידות ללא גבול. על כך כתב בעל המסילת הישרים שיש משקל למידת החסידות. לפי דעתי אחד מן העקרונות במשקל החסידות היא האם ההנגה בחסידות מוסיפה לנו שמחה ואהבת ה'. אם מידת חסידות נהפכת להיות לנו כעול זו סיבה לשקול האם להמשיך באותה מידה. באופן פרטני על מה שאתם שואלים ודאי שיש מידת חסידות ללכת עם גרביים במקום שהחצאית אינה ארוכה. אולם עד כמה זה חשוב זה תלוי באיזה חברה אתם נמצאים. אם זה מקום שממש כולם נוהגים ללכת בלי גרביים אזי יש פחות מקום להקפיד על כך. בכל מקום שאדם בגלל קושי מעשי רוצה לרדת ממידת חסידות אחת ראוי לקחת מידת חסידות אחרת בנושא הקרוב לנושא. מידת הצניעות יש לה הוראות שונוות וניתן לתעל את מידת החסידות בצניעות בכיוונים שונים. עוד יש לשקול מה המעשה ישדר לבנותיך ובניך. ודאי שיש מקום להתחשב ברגשות ההורים ובפניהם ללכת עם גרבים.
שאלה: ברית מילה בגיל מבוגר: אני יהודי בדם מאם יהודיה אך לא נימול. אני רוצה להיות יהודי שלם ולהשתייך לעם ישראל. 1) אצל מי עדיף לעשות ברית אצל מוהל או רופא מומחה? (הפחד שלי שמוהל יכול לא לעשות לי טוב וזה יגרום לסבל מיותר) 2) האם חייבים לקרוא פסוקים מהסידור בזמן הניתוח או אפשר אחרי זה או שזה לא משנה? 3) אם אני ארצה לעשות ברית אצל רופא מומחה, אז מי יכול לממן לי את הניתוח מכיוון שהניתוח הזה לא בסל ההנחות של קופת חולים וזה נעשה רק באופן פרטי. 4) שמעתי על אירגון ברית יוסף יצחק ולפי מה שידוע לי שמוהלים עושים שם את הברית ליהודים בחינם ועכשיו אני בבעיה כי אינני יודע מה יותר עדיף? אשמח אם תעזרו לי ותענו בהקדם.
תשובה: יפה מצדך שאתה חש בצורך להיות בן ברית עם כלל ישראל. בגילך אתה חייב לעושת זאת אצל רופא אולם לא אצל אורולוג רגיל אלא אצל אורולוג שהוא שומר מצוות והוא גם מוהל (ב"ה יש כאלה). אין צורך ברופא מומחה במיוחד כי הברית דומה לניתוח מאוד טריויאלי. הברית שלך חייבת להיות בחדר ניתוח בהרדמה אם כי חלקית ומכיון שתעבור טשטוש מסויים מסופקני אם תוכל להתפלל כראוי באותה עת. פנה לארגון. כמדומני שגם הם משתמשים ברופאים מוהלים.
שאלה: קדיש יתום ללא שכר: דוד של חמי נפטר בתאריך ה' סיוון ולא הותיר בנים. החתנים לא שומרים תורה ומצוות וגם חמי. אשתי הציעה שאני אקרא קדיש. אני יתום. עשיתי זאת לשם שמים. הוסבר לי שיש בעיה שלא שכרו אותי למצווה. האם אני חייב לאמר למשפחה שיתנו סך מעות על מנת שהמצווה תהייה ראויה?
תשובה: מבחינתך עשית מצוה. מבחינתם של החייבים בקדיש הם זלזלו בכבוד אביהם שלא עשו שום מאמץ מצידם שייאמר עליו קדיש. מצופה מהם לפחות מאמץ כספי מסוים. לכן גם תועלת הקדיש שאתה אומר אינה דומה לקדיש שהחייבים בו טורחים עבורו.
שאלה: תיקון רכב בזול ולהרוויח את ההפרש: רכב שחנה לידי פגע ברכבי וגרם לנזק בכנף הרכב שלי. בעל הרכב הציע לשלם מכספו ולא ע"י הביטוח שלו. ניגשתי למוסך בו אני רגיל לטפל וקיבלתי הצעת מחיר של 850. במקביל קיבלתי הצעה מפחח ערבי, שבשכנות לישוב שלי, לאותו תיקון בעלות של 250. האם ראוי שאגבה מבעל הרכב הפוגע את 850 הש"ח ואז אוכל להשתמש בכסף בכל צורה שאחליט (אפילו לשימוש שונה מהתיקון) או שמא אני חייב לחייב אותו בדיוק בסכום שאשלם על התיקון, בין אם זה יהיה 250 או 850 ש"ח?
תשובה: אקדים הקדמה בסיסית במהות חובת הת בנזקי ממון: שומת הנזק בנזקי ממון היא על פי חישוב הפחת שנעשה בערכו של החפץ הניזוק למכירה. וכך פסק השו"ע (חו"מ שפז,א). אלא שדרך זו של שומה עלולה ליצור מצבים אבסורדים. דוגמא לעניין זה מובאת בחזון אי"ש (ב"ק סימן ו' סק"ג) לגבי מי שהשחית כותל בית חברו שעל ידי שומת ירידת ערך הבית למכירה לפני הנזק ולאחריו למעשה לא יהיה שינוי. ופסק החזון אי"ש שישלם המזיק את דמי התיקון כיון שבית עומד לתקן את בדקיו. וכך פסק הש"ך (בשפז,א וצ"ח,יח באורך) שחישוב הפחת בערך למכירה נעשה רק אם אין אפשרות לתקן את הכלי אבל אם אפשר לתקנו מחוייב המזיק לתקנו כי בדבר העומד לתיקון אין עושים שומא לפי שומת פחת אלא לפי התיקון. נוסיף שמשמע מדבריו שאין המזיק חייב לטפל בתיקון בפועל אלא שיכול במקום זה לשלם לניזק את הוצאות התיקון. הדיון נמצא גם בנתיה"מ חו"מ ש"מ סק"ג. לאור מקורות אלה עולה, כי גם בנידון דידן מוטלת על המזיק חובה לתיקון הרכב. כיצד יקבע כמה עולה לתקן את הנזק הרי כפי שרואות עינינו הפער הוא בין המוסכים השונים הוא גדול מאד? האפשרות הטובה ביותר היא ללכת למוסך שקביעותיו נאמנות על המזיק והניזק, שישום את הנזק. האופציה האחרת היא ממוצע בין כמה מוסכים בהסכמת הצדדים. אופציה נוספת היא ע"י שמאי רכב אובייקטיבי. לסיכום: הסכום שיקבע עפ"י אחת מדרכים אלו הוא שומת הנזק ואותו המזיק צריך לשלם לניזק בין אם בפועל ישלם הניזק יותר או לחלופין יבחר לא לתקן את הרכב. הרחבה בעניין: בנושא נחלקו גדולי הפוסקים: המגיד משנה (הלכות טוען ונטען פ"ה ה"ב) כתב שאין ביד התובע לתבוע את תיקון החפץ הניזוק ואילו דעת הש"ך (שם) היא שאכן יכול התובע להכריח את הנתבע לתקן את החפץ. יסוד שאלה זו נעוץ בשאלה מהותית יותר: כאשר אדם מזיק, מהו החיוב שהוא מתחייב כלפי הניזק - האם חיובו של המזיק הוא לשלם את ההפסד הממוני שגרם לניזק או שמא המזיק מתחייב לניזק להשיב את המצב לקדמותו, כלומר, לתקן את הנזק שנגרם. וזו מחלוקת יסודית באופיים של תשלומי נזק - האם הם תשלומי ממון בעד ההפסד שנגרם או שמא חובת המזיק להשיב את המצב לקדמותו. בשאלה זו דן המחנה אפרים (הלכות נזקי ממון סי' א). וכן אבן הא שתולה את הצדדים במחלוקת בין הרמב"ם לראב"ד (הלכות טוען ונטען פ"ה ה"ב). הרב ינון זמיר